Die wêreld in foto's – 11 Maart 2020 | Maroela Media
Die silhoeët van 'n religieuse standbeeld teen die opkomende maan by 'n begraafplaas in Lenexa, Kan. (Foto: Charlie Riedel, AP)
Brandweermanne spuit ontsmettingsmiddels buite 'n openbare mark in Manila, Filippyne. (Foto: Aaron Favila, AP)
Xanthi Georgiou, 'n Griekse aktrise, hou 'n fakkel vas tydens die kleedrepetisie vir die vlamverligtingseremonie vir 2020 se Olimpiese Spele. Dié kleedrepetisie het op die geslote antieke Olympia-terrein in Griekeland plaasgevind, wat die geboorteplek van die antieke Olimpiese Spele is. (Foto: Thanassis Stavrakis, AP)
'n Man loop verby 'n propagandaplakkaat in Beijing wat wildbeskerming bevorder. Sedert die uitbreek van die Covid-19-virus het wetstoepassers toegeslaan op markte wat wild verkoop. (Foto: Andy Wong, AP)
'n Betoger neem buite die parlement in Londen deel aan 'n protesoptog oor Brittanje se begroting. Dit is Brittanje se eerste begrotingsrede sedert hulle die Europese Unie verlaat het. (Foto: Matt Dunham, AP)